proxectonos/corpus_dominio_legal_administrativo_tmp huggingface dataset:
RESOLUCIÓN do 12 de febreiro de 2021, da Dirección Xeral de Patrimonio Natural, pola que se publican as entidades e as persoas beneficiarias das subvencións concedidas en virtude da Orde do 26 de decembro de 2019 pola que se establecen as bases reguladoras e a convocatoria para os anos 2020 e 2021 das axudas a investimentos non produtivos vinculadas á realización de obxectivos agroambientais e climáticos en concellos incluídos na Rede Natura 2000, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería de Medio Ambiente, Territorio e Vivenda — III. Outras disposicións — 03/03/2021

De conformidade co establecido no artigo 15.1 da Lei 9/2007, do 13 de xuño, de subvencións de Galicia, publícanse as subvencións concedidas.
De acordo co anterior,
Publicar no Diario Oficial de Galicia as subvencións concedidas en virtude da Orde do 26 de decembro de 2019 pola que se establecen as bases reguladoras e a convocatoria para os anos 2020 e 2021 das axudas a investimentos non produtivos vinculadas á realización de obxectivos agroambientais e climáticos en concellos incluídos na Rede Natura 2000, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
As subvencións destínanse a restaurar, preservar e mellorar a biodiversidade nas zonas Natura 2000, os sistemas agrarios de alto valor natural, así como a mellorar o estado da paisaxe agraria galega dentro dos espazos protexidos ou nas súas áreas de influencia socioeconómica por medio de proxectos que contribúan á mellora da paisaxe rural tradicional e dos seus elementos representativos, e para o mantemento das condicións ambientais necesarias dirixidas á conservación ou recuperación de especies relacionadas co medio agrario e cos seus hábitats. Inclúense axudas destinadas a investimentos non produtivos necesarios para acadar obxectivos ambientais, é dicir, investimentos que non dean lugar a un aumento significativo do valor ou da rendibilidade das explotacións agrícolas, senón que contribúan á mellora do carácter de utilidade pública das zonas Rede Natura 2000, que responden aos criterios ou actuacións tipificadas no artigo 5 da Orde do 26 de decembro de 2019, con cargo ás aplicacións orzamentarias 07.03.541B.760.0 e 07.03.541B.780.0.
As contías e as persoas beneficiarias por cada unha das liñas relaciónanse nos anexos I e II desta resolución.
As axudas a concellos foron aprobadas mediante a Resolución da directora xeral de Patrimonio Natural do día 29 de outubro de 2020 e o día 6 de novembro de 2020 resolveuse a concesión das axudas a particulares.
Non obstante, os importe elixibles consignados no anexo I para o expediente MT814A/36/2020/000009/C, e no anexo II para o expediente MT814A/32/2020/000081/P, son o resultado dunha rectificación de erro material aprobada pola Resolución do 21 de xaneiro de 2021, no primeiro caso, e do 23 de decembro de 2020, no segundo, que minoraron os importes rectificando os anteriormente concedidos.
Santiago de Compostela, 12 de febreiro de 2021
CORRECCIÓN DE ERROS. Resolución do 3 de decembro de 2020, da Dirección Xeral de Relacións Laborais, pola que se dá publicidade das festas laborais de carácter local para o ano 2021 correspondentes aos concellos das catro provincias da Comunidade Autónoma de Galicia.
Consellería de Emprego e Igualdade — III. Outras disposicións — 04/03/2021

Unha vez vista a certificación do acordo adoptado polo Pleno do Concello de Baiona na sesión do día 4 de febreiro de 2021, punto da orde do día número 3. Expediente 2142/2020: modificación do festivo local da Festa da Arribada, que tivo entrada no Rexistro do edificio administrativo de Pontevedra o 8 de febreiro do 2021, co número de rexistro de entrada 235983, na cal se comunica que, por mor da situación epidemiolóxica que estamos a atravesar e ante a inminente celebración da vindeira edición da Festa da Arribada, o Pleno da Corporación, na sesión celebrada o 4 de febreiro de 2021, acordou por unanimidade modificar a data do festivo local pola Festa da Arribada para o día 1 de outubro de 2021.
Que, ao abeiro do disposto no artigo 46 do Real decreto 2001/1983, do 28 de xullo, sobre a regulación da xornada de traballo, xornadas especiais e descansos, declarado vixente pola disposición derrogatoria única do Real decreto 1561/1995, do 21 de setembro, sobre xornadas especiais de traballo, pola que se establece que serán inhábiles para o traballo retribuído e non recuperable ata dous días ao ano con carácter de festas locais que serán propostos polo Pleno do Concello á autoridade laboral,
Modificar o calendario laboral para o ano 2021 da provincia de Pontevedra respecto das festas locais do Concello de Baiona, publicado no Diario Oficial de Galicia nº 250, do día 14 de decembro de 2020, na páxina 48843, no anexo IV, onde di: «3. Baiona: 5 marzo, Festa da Arribada, 24 de setembro, festividade de San Cosme e San Damián», debe dicir: «3. Baiona: 1 de outubro, Festa da Arribada; 24 de setembro, festividade de San Cosme e San Damián».
RESOLUCIÓN do 24 de febreiro de 2021 pola que se abre un prazo adicional de entrada como candidato á base de datos Profesionais 4.0.
Instituto Galego de Promoción Económica — III. Outras disposicións — 04/03/2021

Mediante a Resolución do 29 de xullo de 2019 (DOG nº 148, do 6 de agosto) publicáronse as bases reguladoras das axudas do Igape para a incorporación de novos titulados a actividades de mellora competitiva das empresas (programa Profesionais 4.0), cofinanciadas polo Fondo Social Europeo no marco do programa operativo FSE Galicia 2014-2020, e procedeuse á súa convocatoria para o exercicio 2019 en réxime de concorrencia competitiva.
No seu artigo 1.4.a), as bases reguladoras establecen que os contratos obxecto de subvención deberán formalizarse entre os candidatos que formen parte da base de datos de candidatos Profesionais 4.0, accesible no enderezo http://www.igape.es/profesionais4.0. Indica tamén o devandito artigo que o acceso como candidato a esta base de datos estará aberto en todo momento a partir da publicación no DOG da convocatoria destas bases reguladoras, e pecharase o día de publicación da resolución, ben que poderán abrirse prazos adicionais de entrada como candidato á base de datos, que serán obxecto de resolución da Dirección Xeral do Igape e publicados no DOG. O artigo 1.4.h) permite a substitución do persoal obxecto da axuda, sempre que se respecten as condicións iniciais de contratación.
Co fin de facilitar a substitución de persoas contratadas, de acordo co establecido nas bases reguladoras
Abrir un prazo adicional de alta de candidatos na base de datos do programa Profesionais 4.0, que se estenderá ata o 17 de setembro de 2021, a partir do día seguinte ao da publicación desta resolución no
Diario Oficial de Galicia
.
Santiago de Compostela, 24 de febreiro de 2021
RESOLUCIÓN do 24 de febreiro de 2021 pola que se publica a variación do tipo de xuro durante o exercicio 2021 para as operacións acollidas ao Programa de préstamos para financiar proxectos de investimento e circulante na Comunidade Autónoma de Galicia con fondos do Banco Europeo de Investimentos (BEI).
Instituto Galego de Promoción Económica — III. Outras disposicións — 04/03/2021

Mediante as resolucións do 22 de marzo de 2011 e do 22 de outubro de 2015 publicáronse os acordos do Consello de Dirección do Instituto Galego de Promoción Económica (Igape) que aproban o Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG nº 63, do 30 de marzo, e DOG nº 209, do 3 de novembro).
Nese programa establécese que o tipo de xuro de referencia determinarase anualmente segundo a media do euríbor a un ano rexistrado nos meses de setembro, outubro e novembro do exercicio anterior, e que entrará en vigor a partir do 1 de xaneiro de cada ano, o cal debe ser publicado no
Diario Oficial de Galicia
.
Visto o exposto, unha vez verificados os datos relativos á evolución do euríbor e en virtude das facultades que teño conferidas.
O tipo de xuro de referencia que se aplicará durante o ano 2021 ás operacións en vigor do Programa de préstamos para financiar proxectos de investimento e circulante na Comunidade Autónoma de Galicia con fondos do Banco Europeo de Investimentos (BEI), ao abeiro da Resolución do 22 de marzo de 2011 (DOG nº 63, do 30 de marzo) e da Resolución do 22 de outubro de 2015 (DOG nº 209, do 3 de novembro) será do -0,453 %.
Santiago de Compostela, 24 de febreiro de 2021
CORRECCIÓN DE ERROS. Resolución do 19 de febreiro de 2021 pola que se dá publicidade dunha encomenda de xestión pola que se encarga ao medio propio Empresa de Transformación Agraria, S.A., S.M.E., M.P. (Tragsa) o mantemento da cuberta de selaxe e a rede de pluviais e o bombeo, a carga e a xestión do lixiviado do vertedoiro de residuos non perigosos de Recoge Galicia de Gestión, S.L. durante o ano 2021.
Consellería de Medio Ambiente, Territorio e Vivenda — III. Outras disposicións — 09/03/2021

Advertido erro na resolución publicada no Diario Oficial de Galicia número 40, do luns 1 de marzo de 2021, cómpre realizar a seguinte corrección:
Na páxina 12415, onde di: «Importe e modalidade de financiamento. O importe da encomenda ascende á cantidade de cen mil euros (100.000,00 €), con cargo aos orzamentos da Comunidade Autónoma de Galicia para o ano 2020, aplicación orzamentaria 08.02.541D.640.1», debe dicir: «Importe e modalidade de financiamento. O importe da encomenda ascende á cantidade de cen mil euros (100.000,00 €), con cargo aos orzamentos da Comunidade Autónoma de Galicia para o ano 2021, aplicación orzamentaria 08.02.541D.640.1».
CORRECCIÓN DE ERROS. Resolución do 11 de febreiro de 2021 pola que se dá publicidade dunha encomenda de xestión, para o ano 2021, pola que se encarga ao medio propio Empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para o control, xestión e análise de proxectos e actividades relacionados cos procedementos de avaliación ambiental e coa autorización ambiental integrada.
Consellería de Medio Ambiente, Territorio e Vivenda — III. Outras disposicións — 09/03/2021

Advertido erro na resolución publicada no
Diario Oficial de Galicia
número 33, do xoves 18 de febreiro de 2021, cómpre realizar a seguinte corrección:
Na páxina 10322, onde di: «Importe e modalidade de financiamento: o importe da encomenda ascende á cantidade dun millón setenta e catro mil trescentos trinta e tres euros con trinta e sete céntimos (1.074.333,37 €) con cargo aos orzamentos da Comunidade Autónoma de Galicia para o ano 2020, aplicación orzamentaria 07.02.541D.640»; debe dicir: «Importe e modalidade de financiamento: o importe da encomenda ascende á cantidade dun millón setenta e catro mil trescentos trinta e tres euros con trinta e sete céntimos (1.074.333,37 €) con cargo aos orzamentos da Comunidade Autónoma de Galicia para o ano 2021, aplicación orzamentaria 08.02.541D.640».
CORRECCIÓN DE ERROS. Resolución do 19 de febreiro de 2021 pola que se dá publicidade dunha encomenda de xestión pola que se encargan ao medio propio Empresa de Transformación Agraria, S.A., S.M.E., M.P. (Tragsa) as obras de recuperación, restauración, adecuación e limpeza de puntos de vertedura incontrolada en diferentes concellos de Galicia, para o ano 2021, cofinanciadas polo Fondo Europeo de Desenvolvemento Rexional, nunha porcentaxe máxima do 80 % no marco do programa operativo Feder Galicia 2014-2020, eixe 06, prioridade de investimento 06.04, obxectivo específico 06.04.01.
Consellería de Medio Ambiente, Territorio e Vivenda — III. Outras disposicións — 09/03/2021

Advertido erro na resolución publicada no
Diario Oficial de Galicia
número 40, do luns 1 de marzo de 2021, cómpre realizar a seguinte corrección:
Na páxina 12417, onde di: «Importe e modalidade de financiamento. O importe da encomenda ascende á cantidade dun millón cento vinte e cinco mil euros (1.125.000,00 €), con cargo aos orzamentos da Comunidade Autónoma de Galicia para o ano 2020, aplicación orzamentaria 08.02.541D.601.1», debe dicir: «Importe e modalidade de financiamento. O importe da encomenda ascende á cantidade dun millón cento vinte e cinco mil euros (1.125.000,00 €), con cargo aos orzamentos da Comunidade Autónoma de Galicia para o ano 2021, aplicación orzamentaria 08.02.541D.601.1».
CORRECCIÓN DE ERROS. Resolución do 11 de febreiro de 2021 pola que se dá publicidade dunha encomenda de xestión, para o ano 2021, pola que se encarga ao medio propio Empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para a predición e difusión climatolóxica, o seguimento do estado químico e ecolóxico das augas, o control da calidade do aire e o cambio climático.
Consellería de Medio Ambiente, Territorio e Vivenda — III. Outras disposicións — 09/03/2021

Advertido erro na resolución publicada no
Diario Oficial de Galicia
número 33, do xoves 18 de febreiro de 2021, cómpre realizar a seguinte corrección:
Na páxina 10324, onde di: «Importe e modalidade de financiamento: o importe da encomenda ascende á cantidade de dous millóns setecentos sesenta mil douscentos vinte un euros con vinte catro céntimos (2.760.221,24 €) con cargo aos orzamentos da Comunidade Autónoma de Galicia para o ano 2020, aplicación orzamentaria 07.02.541D.640»; debe dicir: «Importe e modalidade de financiamento: o importe da encomenda ascende á cantidade de dous millóns setecentos sesenta mil douscentos vinte un euros con vinte catro céntimos (2.760.221,24 €) con cargo aos orzamentos da Comunidade Autónoma de Galicia para o ano 2021, aplicación orzamentaria 08.02.541D.640».
CORRECCIÓN DE ERROS. Orde do 9 de febreiro de 2021 pola que se aproba o Regulamento da indicación xeográfica protexida Pataca de Galicia/Patata de Galicia e do seu consello regulador.
Consellería do Medio Rural — III. Outras disposicións — 02/03/2021

Advertidos erros na devandita orde, publicada no
Diario Oficial de Galicia
número 34, do venres 19 de febreiro de 2021, cómpre realizar a súa corrección:
Na páxina 10668, na terceira liña do cuarto parágrafo, onde di: «a agre e a fina de Carballo», debe dicir: «a Agria e a Fina de Carballo».
Na páxina 10670, no anexo, na terceira liña do artigo 2.2, onde di: «agre e fina de Carballo», debe dicir: «Agria e Fina de Carballo».
Na páxina 10671, no capítulo II, no artigo 5.3, na táboa onde se menciona a variedade, na terceira columna, onde di: «agre», debe dicir: «Agria».
Na páxina 10672, no capítulo III, na segunda liña do artigo 7, onde di: «agre e fina de Carballo», debe dicir: «Agria e Fina de Carballo».
Na páxina 10674, na penúltima liña do artigo 9.2, onde di: «agre ou fina de Carballo», debe dicir: «Agria ou Fina de Carballo».
Nesa mesma páxina 10674, na última liña do artigo 10.1, onde di: «para a variedade agre», debe dicir: «para a variedade Agria».
Na páxina 10684, no artigo 30.2, na segunda liña do terceiro parágrafo, onde di: «agre ou fina de Carballo», debe dicir: «Agria ou Fina de Carballo».
DECRETO 36/2021, do 18 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do acceso ao parque empresarial de Lebozán (conexión OU-212), no concello de Beariz (Ourense) (clave OU/19/024.06).
Consellería de Infraestruturas e Mobilidade — III. Outras disposicións — 02/03/2021

Antecedentes.
Primeiro. O día 7 de febreiro de 2020 publicouse no Diario Oficial de Galicia (núm. 26) o anuncio do 21 de xaneiro de 2020 polo que se somete ao trámite de información pública o proxecto de construción do acceso ao parque empresarial de Lebozán (conexión OU-212), de clave OU/19/024.06, así como a relación individual de bens, dereitos e propietarios afectados polo proxecto de referencia.
Segundo. Tras a análise dos informes e certificados presentados, o 30 de novembro de 2020 apróbase o expediente de información pública do proxecto de construción do acceso ao parque empresarial de Lebozán (conexión OU-212), de clave OU/19/024.06.
Terceiro. O 8 de febreiro de 2021 emítese a resolución pola que se aproba definitivamente o proxecto de construción do acceso ao parque empresarial de Lebozán (conexión OU-212), de clave OU/19/024.06.
Este proxecto ten por obxecto executar a conexión da estrada interior de acceso ao parque empresarial de Lebozán (concello de Beariz) coa estrada OU-212, entre os puntos quilométricos 1+542 e 1+771, na súa marxe esquerda, coa finalidade de dar operatividade ao parque.
Esta conexión reflicte a proposta recollida no Plan especial de creación de solo industrial no concello de Beariz, provincia de Ourense, e desenvolve a solución prevista no informe de sustentabilidade ambiental do citado plan especial.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade, e logo de deliberación do Consello da Xunta de Galicia na súa reunión do día dezaoito de febreiro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción do acceso ao parque empresarial de Lebozán (conexión OU-212), de clave OU/19/024.06.
Santiago de Compostela, dezaoito de febreiro de dous mil vinte e un
CORRECCIÓN DE ERROS. Orde do 4 de marzo de 2021 pola que se modifican a Orde do 25 de febreiro de 2021 pola que se establecen medidas de prevención específicas como consecuencia da evolución da situación epidemiolóxica derivada da COVID-19 na Comunidade Autónoma de Galicia e a Orde do 25 de febreiro de 2021 pola que se establecen as actuacións necesarias para a posta en marcha do Plan de hostalaría segura da Comunidade Autónoma de Galicia.
Consellería de Sanidade — I. Disposicións xerais — 05/03/2021

Advertidos erros no
Diario Oficial de Galicia
número 43-bis, do 4 de marzo de 2021, cómpre facer as seguintes correccións:
Nas páxinas 13001 e 13002, onde di:
«B1. Concellos con nivel de restrición alta da Área Sanitaria da Coruña-Cee: Aranga, Arteixo, Cambre, Carballo, Carral, Coruña (A), Culleredo, Laracha (A), Malpica de Bergantiños, Miño, Muxía, Paderne, Sada, Vilasantar, Abegondo, Bergondo, Betanzos, Cabana de Bergantiños, Camariñas, Cee, Cerceda, Coirós, Coristanco, Dumbría, Fisterra, Irixoa, Laxe, Oleiros, Oza-Cesuras, Sobrado, Vilamaior, Vimianzo, Zas».,
debe dicir:
«B1. Concellos con nivel de restrición alta da Área Sanitaria da Coruña-Cee: Aranga, Arteixo, Cambre, Carballo, Carral, Coruña (A), Culleredo, Laracha (A), Malpica de Bergantiños, Miño, Muxía, Paderne, Sada, Vilasantar, Abegondo, Bergondo, Betanzos, Cabana de Bergantiños, Camariñas, Cee, Cerceda, Coirós, Coristanco, Dumbría, Fisterra, Irixoa, Laxe, Oleiros, Oza-Cesuras, Sobrado, Vilarmaior, Vimianzo, Zas, Corcubión, Curtis, Ponteceso».
Na páxina 13014, onde di:
«Tomiño, Tui, Vigo, Corcubión, Curtis, Ponteceso, Moeche, Corgo (O), Gomesende, Gudiña (A), Peroxa (A), Toques, Cedeira, Ferrol, Narón, Neda, Pontes de García Rodríguez (As), San Sadurniño, Ares, Cabanas...»,
debe dicir:
«Tomiño, Tui, Vigo, Moeche, Corgo (O), Gomesende, Gudiña (A), Peroxa (A), Toques, Cedeira, Ferrol, Narón, Neda, Pontes de García Rodríguez (As), San Sadurniño, Ares, Cabanas...».
RESOLUCIÓN do 26 de febreiro de 2021, da Secretaría Xeral de Educación e Formación Profesional, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional para o ano 2021.
Consellería de Cultura, Educación e Universidade — III. Outras disposicións — 05/03/2021

Mediante a Orde do 21 de xaneiro de 2021 pola que se convocan probas de acceso aos ciclos formativos de grao medio e de grao superior de formación profesional do sistema educativo para o ano 2021, acórdase convocar de xeito ordinario probas de acceso aos ciclos formativos de grao medio e de grao superior de formación profesional en centros docentes sostidos con fondos públicos, para o ano 2021.
Segundo a autorización establecida no artigo 3 da Orde do 21 de xaneiro de 2021, esta secretaría xeral,
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2021, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 26 de febreiro de 2021
CORRECCIÓN DE ERROS. Resolución do 20 de xaneiro de 2021 pola que se dá publicidade aos convenios de colaboración subscritos no terceiro cuadrimestre do ano 2020.
Augas de Galicia — III. Outras disposicións — 05/03/2021

Advertida unha omisión na referida resolución, publicada no Diario Oficial de Galicia número 23, do 4 de febreiro de 2021, cómpre efectuar a seguinte corrección:
Na páxina 7164, entre as filas cinco e seis da táboa recollida nesa páxina, debe incorporarse unha nova fila co seguinte texto:
RESOLUCIÓN do 24 de febreiro de 2021, da Dirección Xeral de Mobilidade, pola que se publican as subvencións concedidas ao abeiro da Orde do 23 de decembro de 2019 pola que se establecen as bases reguladoras para a concesión de axudas para a adquisión de vehículos taxi ECO, e se convocan para o exercicio 2020, mediante tramitación anticipada (código de procedemento IF303A).
Consellería de Infraestruturas e Mobilidade — III. Outras disposicións — 05/03/2021

No
Diario Oficial de Galicia
núm. 14, do 22 de xaneiro de 2020, publicouse a Orde da Consellería de Infraestruturas e Mobilidade do 23 de decembro de 2019 pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi ECO, e se convocan para o exercicio 2020, mediante tramitación anticipada (código de procedemento IF303A).
O crédito existente para a concesión das axudas previstas na dita orde foi ampliado mediante Orde da Consellería de Infraestruturas e Mobilidade do 5 de marzo de 2020 (
Diario Oficial de Galicia
núm. 50, do 13 de marzo de 2020) e mediante Orde da Consellería de Infraestruturas e Mobilidade do 17 de setembro de 2020 (
Diario Oficial de Galicia
núm. 198, do 30 de setembro de 2020).
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas no ano 2020 para a adquisición de vehículos taxi adaptados a persoas con mobilidade reducida (Eurotaxi), vehículos taxi de emisións cero e vehículos taxi ECO.
Santiago de Compostela, 24 de febreiro de 2021
Subvencións concedidas a persoas físicas titulares de autorizacións administrativas de transporte vixentes, documentadas en tarxetas da serie VT-N, para a adquisición de vehículos taxi adaptados a persoas con mobilidade reducida, vehículos taxi de emisións cero e vehículos taxi ECO (aplicación orzamentaria: 2020.08.02.512A.770.0).
Os importes totais foron outorgados para a adquisición de vehículos taxi adaptados a persoas con mobilidade reducida (10.000 €).
Total ……………………………………. 410.000 €
Os importes totais foron outorgados para adquisición de vehículos taxi emisións cero (6.000 €).
Total ……………………………………. 18.000 €
Os importes totais foron outorgados para adquisición de vehículos taxi ECO (4.000 €).
Total ……………………………………. 720.000 €
RESOLUCIÓN do 1 de marzo de 2021 pola que se dispón a publicación da resolución do xurado da primeira edición dos premios Valedora do Pobo aos mellores traballos fin de grao (TFG) e traballos fin de máster (TFM) en materia de igualdade e dereitos das mulleres.
Valedor do Pobo — III. Outras disposicións — 08/03/2021

De conformidade co establecido no punto 7 das bases da convocatoria da primeira edición dos premios Valedora do Pobo aos mellores traballos de fin de grao (TFG) e traballos fin de máster (TFM) en materia de igualdade e dereitos das mulleres, aprobadas pola Resolución do 9 de marzo de 2020 (DOG núm. 53, do 17 de marzo),
Dar publicidade á resolución emitida polo xurado, con data do 24 de febreiro de 2021:
– Premio traballo fin de grao: Amara García Adán, polo traballo titulado «Inxustiza epistémica e argumentación xurídica. Especial atención nos casos de violación».
– Finalista traballo fin de grao: Sabela Pérez Martín, polo traballo titulado «Unha realidade silenciada. Violencia machista institucional».
– Premio traballo fin de máster: Ángela Fernández Dasilva, polo traballo titulado «As políticas de igualdade de xénero na universidade. O caso de Galicia».
– Finalista traballo fin de máster: Noelia Álvarez Estévez, polo traballo «Análise da representación das mulleres nos libros de FOL (formación e orientación laboral) a través da revisión bibliográfica».
Santiago de Compostela, 1 de marzo de 2021
RESOLUCIÓN do 25 de febreiro de 2021 pola que se dá publicidade dos convenios de colaboración subscritos no terceiro cuadrimestre de 2020.
Instituto Galego de Estatística — III. Outras disposicións — 08/03/2021

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), onde se establece que as consellerías e entidades dependentes da Xunta de Galicia deberán remitir, para a súa publicación no Diario Oficial de Galicia, unha relación dos convenios de colaboración subscritos no cuadrimestre anterior, e en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de setembro, outubro, novembro e decembro de 2020, que se xunta a esta resolución.
Santiago de Compostela, 25 de febreiro de 2021
EXTRACTO da Resolución do 26 de febreiro de 2021 pola que se amplía o prazo de presentación de solicitudes para as subvencións para a extensión de redes de telefonía móbil en núcleos rurais e illados, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, convocadas mediante Resolución do 21 de xaneiro de 2021 (procedemento administrativo PR608A).
Axencia para a Modernización Tecnolóxica de Galicia — III. Outras disposicións — 08/03/2021

BDNS (Identif.): 547364.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto de ampliación do prazo de presentación de solicitudes da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Ampliación do prazo de presentación de solicitudes
Amplíase o prazo de presentación de solicitudes ata o 23 de marzo de 2021, inclusive.
Disposición derradeira única.
Entrada en vigor
A presente resolución entrará en vigor a partir do día seguinte ao da súa publicación no
Diario Oficial de Galicia
.
Santiago de Compostela, 26 de febreiro de 2021
RESOLUCIÓN do 26 de febreiro de 2021 pola que se amplía o prazo de presentación de solicitudes para as subvencións para a extensión de redes de telefonía móbil en núcleos rurais e illados, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, convocadas mediante a Resolución do 21 de xaneiro de 2021 (procedemento administrativo PR608A).
Axencia para a Modernización Tecnolóxica de Galicia — III. Outras disposicións — 08/03/2021

Con data do 9 de febreiro de 2021, publicouse no
Diario Oficial de Galicia
a Resolución do 21 de xaneiro de 2021 pola que se aproban as bases reguladoras para a concesión de subvencións, en réxime de concorrencia competitiva, para a extensión de redes de telefonía móbil en núcleos rurais e illados, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se procede á súa convocatoria para o período 2021-2023 (procedemento administrativo PR608A).
No artigo 2 da convocatoria disponse que o prazo de presentación de solicitudes será dun mes contado a partir do día seguinte ao da súa publicación no
Diario Oficial de Galicia
. O dito prazo vence o 9 de marzo de 2021.
En atención a solicitudes de ampliación do dito prazo realizadas por axentes interesados na convocatoria nas cales se pon de manifesto que o prazo inicial previsto fai inviable a presentación da documentación requirida dado o alto volume de entidades de poboación (290) sobre as que resulta preciso realizar replanteos, estudos de cobertura e viabilidade para poder realizar unha proposta coa calidade necesaria, tendo en conta que se trata de documentación cuxa entrega presenta polo tanto dificultades especiais e que non existe ningún impedimento xurídico, considerase axeitado ampliar o prazo inicialmente establecido.
En consecuencia, de conformidade co establecido no artigo 32 da Lei 39/2015, do 1 de outubro, do procedemento administrativo común das administracións públicas, e en uso das competencias atribuídas no Decreto 9/2021, do 21 de xaneiro, polo que se suprime o Centro Informático para a Xestión Tributaria, Económico-Financeira e Contable (Cixtec) e se modifica o Decreto 252/2011, do 15 de decembro, polo que se crea a Axencia para a Modernización Tecnolóxica de Galicia e se aproban os seus estatutos,
Artigo único.
Ampliación do prazo de presentación de solicitudes
Amplíase o prazo de presentación de solicitudes para as subvencións para a extensión de redes de telefonía móbil en núcleos rurais e illados, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, convocadas mediante a Resolución do 21 de xaneiro de 2021, ata o 23 de marzo de 2021, inclusive.
Disposición derradeira única.
Entrada en vigor
A presente resolución entrará en vigor a partir do día seguinte a súa publicación no
Diario Oficial de Galicia
.
Santiago de Compostela, 26 de febreiro de 2021
RESOLUCIÓN do 4 de marzo de 2021 pola que se modifica o anexo II da Orde do 9 de decembro de 2020 pola que se aproban os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 10/03/2021

A Orde do 9 de decembro de 2020 aproba os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Con posterioridade, a aprobación da Lei 4/2021, do 28 de xaneiro, de medidas fiscais e administrativas, e a Lei 11/2020, do 30 de decembro, de orzamentos xerais do Estado, motivaron que mediante a Resolución do 25 de xaneiro de 2021, da Axencia Tributaria de Galicia, se modificasen, no anexo II da Orde do 9 de decembro de 2020, o anexo IV e o cadro de conceptos/clave/ tipo do modelo 600.
Posteriormente, aprobouse a Lei 9/2021, do 25 de febreiro, de simplificación administrativa e de apoio á reactivación económica de Galicia que, entre outros aspectos, modifica o texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo, no sentido de establecer novas deducións fiscais no imposto de transmisións patrimoniais e actos xurídicos documentados destinadas a promover a implantación de iniciativas empresariais en zonas pouco poboadas.
Todo o exposto fai necesario modificar o modelo correspondente á autoliquidación do imposto de transmisións patrimoniais e actos xurídicos documentados aprobado pola Orde do 9 de decembro de 2020 para reflectir nel estes cambios normativos; para isto é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro
Modificar, no anexo II da Orde do 9 de decembro de 2020, o anexo IV, Bonificacións e deducións, do modelo 600, que pasa a ser o seguinte:
Segundo
Esta resolución entrará en vigor o día 18 de marzo de 2021
Santiago de Compostela, 4 de marzo de 2021
RESOLUCIÓN do 1 de marzo de 2021 pola que se dá publicidade da encomenda de xestión na Axencia Galega para a Xestión do Coñecemento en Saúde para a xestión da formación dos/das profesionais, derivada do programa de mellora da asistencia sanitaria ás persoas refuxiadas, solicitantes e beneficiarias de protección internacional.
Servizo Galego de Saúde — III. Outras disposicións — 10/03/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do Servizo Galego de Saúde, do 25 de febreiro de 2021, pola que se encomenda á Axencia Galega para a Xestión do Coñecemento en Saúde a xestión de actividades formativas.
– Actividade: encargar á Axencia Galega para a Xestión do Coñecemento en Saúde a programación e planificación, cos seus medios e instalacións, de dous itinerarios formativos:
a) No primeiro formarase o persoal sanitario dos centros de saúde na atención integral a estas persoas, tanto en termos administrativos coma de trato e eliminación do estigma.
b) No segundo facilitaranse o acceso e o coñecemento do sistema sanitario das persoas refuxiadas. Deste xeito, elaboraranse ferramentas formativas relacionadas co desenvolvemento de técnicas de diagnóstico e de consultas de especialistas, entre outras cuestións.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde o día seguinte ao da sinatura da encomenda ata a finalización das actividades encomendadas.
Santiago de Compostela, 1 de marzo de 2021
EXTRACTO da Resolución do 24 de febreiro de 2021 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2021 (código de procedemento CT402D).
Axencia Galega das Industrias Culturais — III. Outras disposicións — 10/03/2021

BDNS (Identif.): 552001.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán acceder as axudas as persoas físicas (autónomas) e xurídicas xestoras de salas de artes escénicas de titularidade privada con capacidade igual ou inferior a 150 localidades, que presenten un proxecto de programación artística para o ano 2021, debendo probar a dispoñibilidade da sala mediante copia de escritura, contrato de alugueiro ou calquera documento válido en dereito, así como estar en posesión da licenza de apertura para a cal solicita a axuda e que realizaran un mínimo de 30 representacións no ano 2020.
Segundo. Finalidade
Establecer e aprobar as bases reguladoras, en réxime de concorrencia competitiva, das subvencións establecidas pola Agadic para impulsar o desenvolvemento da programación de carácter profesional, das salas de artes escénicas de titularidade privada e así fomentar a súa estabilidade e consolidación e aprobar a convocatoria para o ano 2021
Terceiro. Bases reguladoras
Resolución do 24 de febreiro de 2021 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2021 (código de procedemento CT402D).
Cuarto. Importe
O importe global máximo da subvención será de 150.000 euros, suma que irá con cargo á aplicación orzamentaria 10.A1.432B.770 do orzamento de gastos de Agadic; código do proxecto 2015-0003.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo expira o último día do mes.
Santiago de Compostela, 24 de febreiro de 2021
RESOLUCIÓN do 1 de marzo de 2021 pola que se aproban e se fan públicas as relacións definitivas de admitidos e excluídos ás probas para a renovación da habilitación do persoal de acceso a espectáculos públicos e actividades recreativas, así como a composición do tribunal cualificador, a data, a hora e o lugar de realización das probas (PR473A).
Academia Galega de Seguridade Pública — III. Outras disposicións — 10/03/2021

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 21 de abril), esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 26 de outubro de 2020 pola que se convocan probas para a renovación da habilitación do persoal de control de acceso a espectáculos públicos e actividades recreativas (códigos de procedemento PR473A e PR472A) (DOG núm. 225, do 6 de novembro).
A listaxe definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador.
O tribunal cualificador das probas correspondentes a esta convocatoria está formado polos seguintes membros:
O réxime xurídico aplicable ao tribunal cualificador será o que establece para os órganos colexiados a Lei 40/2015, do 1 de outubro, de réxime xurídico do sector público.
Desenvolvemento das probas:
Convócase os/as aspirantes que figuran na listaxe de admitidos para a realización da proba, que terá lugar o próximo día 26 de marzo na sede da Academia Galega de Seguridade Pública, sita na avda. da Cultura, s/n, A Estrada.
Proba psicolóxica:
Ás 12.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como bolígrafo de cor azul.
A Estrada, 1 de marzo de 2021
RESOLUCIÓN do 1 de marzo de 2021 pola que se aproban e se fan públicas as relacións definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, e a data, a hora e o lugar de realización das probas (PR471A).
Academia Galega de Seguridade Pública — III. Outras disposicións — 10/03/2021

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 21 de abril), esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 26 de outubro de 2020 pola que se convocan probas para a obtención da habilitación do persoal de control de acceso a espectáculos públicos e actividades recreativas (códigos de procedemento PR471A e PR4742A). (DOG núm. 225, do 6 de novembro).
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.gal
A listaxe definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador.
O tribunal cualificador das probas correspondentes a esta convocatoria está formado polos seguintes membros:
O réxime xurídico aplicable ao tribunal cualificador será o que establece para os órganos colexiados a Lei 40/2015, do 1 de outubro, de réxime xurídico do sector público.
Desenvolvemento das probas:
Convócanse os/as aspirantes que figuran na listaxe de admitidos para a realización das probas, que terán lugar o próximo día 26 de marzo de 2021, na sede da Academia Galega de Seguridade Pública, sita na avda. da Cultura, s/n, A Estrada.
Proba de coñecementos: ás 10.00 horas.
Proba psicolóxica: ás 12.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como bolígrafo de cor azul.
A Estrada, 1 de marzo de 2021
CORRECCIÓN DE ERROS. Lei 9/2021, do 25 de febreiro, de simplificación administrativa e de apoio á reactivación económica de Galicia.
Presidencia da Xunta de Galicia — I. Disposicións xerais — 16/03/2021

Advertidos erros na publicación da Lei 9/2021, do 25 de febreiro, de simplificación administrativa e de apoio á reactivación económica de Galicia, publicada no
Diario Oficial de Galicia
núm. 39, do 26 de febreiro de 2021, procede facer as oportunas correccións no sentido que se indica a continuación.
Na páxina 12102, onde di: «14. Aplicarase o regulado na sección 1ª do capítulo I da Lei xxx/2021, de simplificación administrativa e de apoio á reactivación económica de Galicia», debe dicir: «Aplicarase o regulado na sección 1ª do capítulo I da Lei 9/2021, do 25 de febreiro, de simplificación administrativa e de apoio á reactivación económica de Galicia».
Na páxina 12105, onde di: «No procedemento de autorizacións administrativas das instalacións de parques eólicos serán de aplicación os artigos 50, 51 e 52 da Lei xxx/2020, de simplificación administrativa e de apoio á reactivación económica de Galicia.», debe dicir: «No procedemento de autorizacións administrativas das instalacións de parques eólicos serán de aplicación os artigos 50, 51 e 52 da Lei 9/2021, de simplificación administrativa e de apoio á reactivación económica de Galicia.».
EXTRACTO da Resolución do 5 de marzo de 2021 pola que se convocan distintas liñas de subvencións para actuacións de rehabilitación para o ano 2021 (código de procedemento VI408N, Programa de fomento da rexeneración e renovación urbana e rural do Plan 2018-2021, correspondente á área de rehabilitación integral da Ribeira Sacra).
Instituto Galego da Vivenda e Solo — III. Outras disposicións — 22/03/2021

BDNS (Identif.): 553390.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
1. No ámbito da área de rehabilitación integral (en diante, ARI) da Ribeira Sacra poderán ser persoas e entidades beneficiarias das subvencións desta convocatoria:
a) As comunidades de persoas propietarias e as agrupacións de comunidades de persoas propietarias constituídas conforme o disposto no artigo 5 da Lei 49/1960, do 21 de xullo, de propiedade horizontal.
b) As agrupacións de persoas propietarias, ás cales lles será de aplicación o previsto no artigo 8.3 da Lei 9/2007, do 13 de xullo.
c) As persoas físicas propietarias de edificios ou vivendas.
Segundo. Obxecto
1. Estas subvencións están dirixidas a financiar, no marco do Programa de fomento da rexeneración e renovación urbana e rural do Plan 2018-2021, actuacións de rehabilitación e renovación de edificios e vivendas situadas no ámbito da ARI da Ribeira Sacra (código de procedemento VI408N).
2. As actuacións obxecto de financiamento deberán contar coa correspondente resolución de cualificación definitiva outorgada polo IGVS.
Terceiro. Bases reguladoras
As bases reguladoras das subvencións obxecto desta convocatoria están recollidas na Resolución do 22 de xuño de 2020 pola que se regula o procedemento para participar no Programa de fomento da rexeneración e renovación urbana e rural do Plan 2018-2021 e se establecen as bases reguladoras das subvencións correspondentes á ARI da Ribeira Sacra (
Diario Oficial de Galicia
núm. 130, do 2 de xullo).
Cuarto. Importe
As subvencións previstas nesta convocatoria faranse efectivas con cargo á aplicación orzamentaria 08.81.451.A.780.6 dos orzamentos xerais da Comunidade Autónoma de Galicia, coa seguinte distribución:
Quinto. Prazo de presentación de solicitudes
O prazo para a presentación de solicitudes comezará o día seguinte hábil ao da publicación desta resolución no DOG e rematará o día 30 de setembro de 2021 e, en todo caso, no momento de esgotamento da partida orzamentaria contida nesta convocatoria, que será publicado no DOG mediante resolución da persoa titular da Dirección Xeral do IGVS.
Santiago de Compostela, 5 de marzo de 2021